**Ο ΠΕΡΙ ΑΠΟΧΕΤΕΥΤΙΚΩΝ ΣΥΣΤΗΜΑΤΩΝ ΝΟΜΟΣ**

**Κανονισμοί δυνάμει του άρθρου 49**

|  |  |  |
| --- | --- | --- |
| 1 του 197124 του 197215 του 197888 του 1987194 του 199116(Ι) του 199594(Ι) του 1995100(Ι) του 19955(Ι) του 1997139(Ι) του 199910(Ι) του 200084(Ι) του 2001108(Ι) του 2004253 (Ι) του 200414(Ι) του 2005148(Ι) του 200716(Ι) του 201022 (Ι) του 2011158(Ι) του 201351(Ι) του 2015106(Ι) του 201535(I) του 201758(Ι) του 2017 175(Ι) του 201737(Ι) του 2020 |  | Το Συμβούλιο Αποχετεύσεων Λευκωσίας, ασκώντας τις εξουσίες που του παρέχονται από το άρθρο 49 του περί Αποχετευτικών Συστημάτων Νόμου, εκδίδει, με την έγκριση του Υπουργικού Συμβουλίου, τους ακόλουθους Κανονισμούς: |
|  |  |  |
| Συνοπτικός τίτλος.Επίσημη Εφημερίδα, Παράρτημα Τρίτο (Ι):22.06.197314.07.199502.04.200423.12.200913.04.2017. | 1. | Οι παρόντες Κανονισμοί θα αναφέρονται ως οι περί Αποχετεύσεων Λευκωσίας (Τροποποιητικοί) Κανονισμοί του 2022 και θα διαβάζονται μαζί με τους περί Αποχετεύσεων Λευκωσίας Κανονισμούς του 1973 μέχρι 2009 (που στη συνέχεια θα αναφέρονται ως "οι βασικοί κανονισμοί") και οι βασικοί Κανονισμοί και οι παρόντες Κανονισμοί θα αναφέρονται μαζί ως οι περί Αποχετεύσεων Λευκωσίας Κανονισμοί του 1973 μέχρι 2022. |
|  |  |  |
| Τροποποίηση του Κανονισμού 35 των βασικών κανονισμών | 2. | Επιπρόσθετα από τα τέλη που επιβάλλονται με βάση τους Κανονισμούς 32 ή 33, κάθε ιδιοκτήτης ή κάτοχος υποστατικού, το οποίο βρίσκεται εντός της περιοχής που προμηθεύεται νερό από το Συμβούλιον Υδατοπρομήθειας Λευκωσίας ή από άλλο Συμβούλιο ή Οργανισμό ή Νομικό Πρόσωπο Δημοσίου Δικαίου επιφορτισμένου με την παροχή ύδατος, και που εξυπηρετείται από το σύστημα αποχετεύσεως λυμάτων του Συμβουλίου, οφείλει να καταβάλλει στο Συμβούλιο ομοιόμορφο τέλος για κάθε κυβικό μέτρο νερού, που καταναλώνεται από αυτόν κάθε διμηνία ή τριμηνία, όπως είναι η περίπτωση. Το τέλος αυτό, που καθορίζεται για κάθε χρόνο από το Συμβούλιο, δεν μπορεί να υπερβαίνει το ανώτατο όριο όπως φαίνεται στο Δεύτερο Πίνακα των παρόντων Κανονισμών: |
|  |  |  |
|   |  | Νοείται ότι, όταν το υποστατικό αυτό προμηθεύεται, είτε αποκλειστικά είτε επιπρόσθετα, νερό από άλλη πηγή πλην του Συμβουλίου Υδατοπρομήθειας Λευκωσίας ή άλλου Συμβουλίου ή Οργανισμού ή Νομικού Προσώπου Δημοσίου Δικαίου επιφορτισμένου με την παροχή ύδατος, το Συμβούλιο δύναται να απαιτήσει από τον ιδιοκτήτη ή κάτοχο του υποστατικού αυτού την καταβολή, αντί του πιο πάνω αναφερόμενου τέλους, ομοιόμορφου τέλους που καθορίζεται κάθε χρόνο από το Συμβούλιο και δεν υπερβαίνει τα ογδόντα σεντ (€0,80) ανά κυβικό μέτρο των λυμάτων ή και των βιομηχανικών απορριμματικών υγρών που εκκενώνονται εντός της υπονόμου οικοδομής.  |

|  |  |
| --- | --- |
| Τροποποίηση του Δεύτερου Πίνακα  | Ο Δεύτερος Πίνακας - Κανονισμός 35(1), στο τέλος του βασικού νόμου, τροποποιείται ως ακολούθως:  |
| Δεύτερος ΠίνακαςΚανονισμός 35(1) |
| Έτη | Ποσό που δεν υπερβαίνει |
| 2010 | 0,45 |
| 2011 | 0,50 |
| 2012  | 0,55 |
| 2022 και για τα επόμενα έτη | 0,80 |